  Майя Бывальцева Нылпиослы «Кизили» журналлэн редакцияз ужасьёс Сьӧлта ёросысь удмурт кылэз дышетӥсь пиналъёсын пумиськонэ ветлӥзы. Кызьы вераз ивортодэтъя «Удмуртия» агентстволы журналлэн валтӥсь редакторез Юргис Алексеев, Анай кыллэн нуналэзлы сӥзем ужрадэ Сюромошурысь, Гопгуртысь, Югдонысь но Выль Мӧньяысь школаосын покчи классъёсын дышетскисьёс пыриськизы. Шудон выллем, визьсынан выллем радъяськиз. Котькуд школа дасямын вал команда, котькудаз 5 пинал пыриське нырысетӥ классысен ньылетӥ классозь. Соос быгатонлыкъёссэс эскеризы, шуом, мертазы: суредаськонъя, кылэз тодонъя, собере приветствие но вал Юргис Алексеев, «Кизили» журналлэн валтӥсь редакторезОзьы ик пиналъёслы вуюисьлэсь буёл нимъёссэ ӟуч кылысь удмуртэ вакчи дыр куспын берыктоно вал. Командаослэн капитанъёссы «Кизили» журналэн герӟаськем юанъёсты ог-огзылы сётъязы. Озьы, шудон пыр редакциын ужасьёс журналэнызы тодматӥзы, выль лыдӟисьёссэс шедьтӥзы. Куд-огез пиналъёс таӵе пумиськонын «Кизилиен» нырысьсэ тодматско но матысь эшъёсыз луо, котькудӥз отысь аслыз кельшымонзэ шедьтыны быгатэ. Вандылӥськонъёсты туж пиналъёс ярато. Туала вакытэ со тунсыко ӧвӧл ни шуо ке но, зэмзэ но, возьматӥськом ке, тани вань милям рубрикаосмы Зорайлы, Донайлы выль дӥськут, синъёссы ӝуатско. Бамзэ усьтӥськом но, нылъёслэн соку ик синъёссы ӝуатско: о! шуо соос Юргис Алексеев, «Кизили» журналлэн валтӥсь редакторезНош нылпиослы чаклам троссэ гожтосъёсты туннэ «Кизилилэн» бамъёсысьтыз гинэ адӟыны луэ, пусъе Юргис Алексеев. Пиналъёслы чаклам выль произведениос пото, выль кылбуръёс, кудъёссэ нокытысь шедьтыны уз луы. Милям арысь аре ортче бере сыӵе конкурс - «Бадӟымъёс - нылпиослы» - вылесь но вылесь веросъёс кылдо, выжыкылъёс кин ке гожтэ. Со ваньмыз печатлаське журналамы. Улон азьланьтӥськемъя отчы туала улонлэн шӧмыз озьы ик пыре. Соин ик пиналъёсты лыдӟиськыны кыскыны турттӥськом Юргис Алексеев, «Кизили» журналлэн валтӥсь редакторезКуке но Россия тужгес лыдӟиськись кунэн лыдъяське вал, туннэ соин ушъяськыны уг луы ни, шуэ нылпи журналлэн валтӥсь редакторез. Соин ик покчи классъёсын дышетскисьёсын таӵе пумиськонъёс котыр ласянь пайдалыко луо: журналлы гожтӥськисьёслэн лыдзы будэ, пиналъёслэн удмурт кылэн тунсыкъяськон мылкыдзы ӝутске. Юргис Алексеевлэн верамезъя, редакциын ужасьёс котькуд толэзь 2-3 пол Удмуртиысь ёросъёсы ветло. Одӥг потэмен кӧня ке школаосы вуылыны тыршо. Озьы ик бускель улосвылъёсысь но удмурт пиналъёсты уг вунэто. Бускель улосъёсы но потаськом – Башкирие, Татарстанэ. Татарстанэ алигес вуылӥм Кукмор ёросэ, озьы ик пиналъёсын пумиськонъёс вал. Пиналъёс будо бере, ньылетӥ класс бере соослэн тунсыкъяськонъёссы воштӥсько, соос «Кизили» журналэз уг лыдӟо ни. Озьы ньыль арлы быдэ, шуом, пиналъёс выльёсыз кылдо. Соин ик одӥг школае ик ӵемысь ветлыны кулэ, дыр Юргис Алексеев, «Кизили» журналлэн валтӥсь редакторезЮргис Алексеевлэн верамезъя, берло аръёсы «Кизилилэн» тиражез 2 сюрс котырын возиське. Одӥг ласянь, лыдпуслэн огсыр луэмез журналлэн тунсыкъяськон уг усьы шуыса возьматэ, мукет ласянь, азьпала вамыш лэсьтыны амалъёс шедьтыны мылкыд сётэ.  Тодэ вайытом, удмурт пиналъёслэн но егитъёслэн «Ӟечбур!» газетсы но кылбурчи Богдан Анфиногенов «Туала вакытысь йӧндырисьёс» конкурс ялӥзы. Тегъёс: Дышетон Удмуртия пиналъёс удмурткыл Сьӧлта  